Taraba, Tomáš, podpredseda vlády SR a minister životného prostredia SR (2024-05-21):
Ďakujem veľmi pekne. Chcel by som sa vyjadriť ad jedna k tým jednotlivým bodom a potom k samotnému procesu. Ja som hovoril už pánovi Hlinovi, keď som sa tu s ním rozprával, že neprídeme s pozmeňujúcim návrhom. To, kedy bude výbor, mne tiež bolo oznámené, že bude dnes. Viete, že v podstate včera sa rozhodlo, že bude, že bude parlament. To znamená, ja už som tu, budem tu aj zajtra. Samozrejme, že beriem, že 24 hodín predtým by mal byť daný, preto aj ja som rátal, že to bude dané ráno, ale kvôli jak hovorím tej korektnosti, ak nebude ten zákon, by som povedal, dostatočne s vami prerokovaný, tak úplne v kľude to môžme nechať to hlasovanie finálne na júnovú schôdzu. Ja to, ja to nebudem tlačiť. To znamená, na to dávam verejný prísľub. To, čo som povedal, že áno, naším záujmom, žiadnym záujmom nie je tu nejak pomáhať, pomáhať developerom, preto sme znížili do roku 2016, to je podstatná informácia, do 80 cm obvodu kmeňa bola ustanovená jednotná vlastne úroveň týchto výrubov. V dvetisícšestnástom sa to začalo diferencovať. Ja evidujem, že existujú mestá, obce, ktoré si z toho robili akože zdroj príjmu, že ľuďom nariaďujú výsadby, a myslím si, že by mohli zdroj príjmu si urobiť napríklad aj z toho, že budú od ľudí žiadať, aby si udržiavali pozemky. Práve tým, že sme konfrontovaní s tým, že je veľmi veľa intravilánnych plôch, ktoré nie sú, môžete ísť napríklad, napríklad do Pezinka, kde vidíte obrovské plochy v intraviláne, ktoré nie sú obhospodárené a kde naozaj tieto problémy sú, a takých miest je veľa. K tomu čo, k tomu, čo bolo po, to znamená, že áno, existujú, existujú plochy, kde si myslím, že 60 cm, keď sa bavíme o takomto náletovom v podstate strome, to nie je žiaden problém. O tom som hlboko presvedčený. To, čo rovnako nie je žiaden problém, na zdravie, to, čo rovnako nie je žiaden problém, je definovať ochranu solitérov a podobne. Veď poväčšine ten solitér má už z titulu ten kmeň väčší, ako je pri napríklad tých 80 cm. A k pointe, čo, pani Kolíková, ste povedali, že malo by s tým ísť finančné vysporiadanie, to je teraz tá realita, že my sme konfrontovaní s poľnohospodármi, ktorí presne, však vieme, v osemdesiatom deviatom, keď sme začali vracať rodinám pozemky, už to neboli poľnohospodárske rodiny, už drvivá väčšina z tých ľudí sa k poľnohospodárstvu nevrátila, nemala, časť tých ľudí naozaj to nechala úhorom, tie pozemky teraz sú buď prededované, ehm, v dedičných konaniach, alebo sú predané a sú konfrontovaní teraz poľnohospodári alebo noví nadobúdatelia s tým, že chcú si to vyčistiť. Oni si to za vlastné peniaze chcú vyčistiť. Boli sme v Detve, kde poľnohospodári tvrdili: My si to chceme vyčistiť, nás to stojí 3,5-tisíc euro na hektár, štiepka z toho, ktorú teda budú mať, lebo bolo povedané, že sa to ide robiť kvôli biznisu so štiepkou, z toho predajú za 200 – 300 euro, ale náklady sú tritisíc euro. Len problém je, keď tam ešte niekto nabehne a povie im: No viete, ale toto už je náhradná výsadba, a teraz dá im k tomu ďalší účet, 20-, 30-, 40-tisíc euro, a vtedy do toho nikto nepôjde. Slovensko nemá, poviem pravdu, podľa mňa finančné prostriedky na to, aby niekomu platilo, že aby si išiel udržiavať svoje vlastné pozemky. Ja si myslím, že tie milióny dnes skôr sa pýtajú do zdravotníctva, do školstva a skôr povedať ľuďom, že viete čo, ak máte pozemky, tak si ich poďte obhospodáriť vy sami, tu máte návod. Takže áno, preto sme tam dali napríklad, aby 15 dní, aby 15 dní mala povinnosť štátna ochrana prírody, ak by mala informáciu, že sú tam nejaké biotopy, však to sú mapy, oni vedia, kde čo je, aby vedeli hneď zareagovať v prípade, že by tam bola nejaká, nejaká oblasť takéhoto záujmu. To znamená, táto oblasť tu je poriešená úplne jasne. A hovorím ešte raz: naším záujmom tu je 200-tisíc hektárov poľnohospodárskej pôdy, ktorá dnes je zalesnená, zaburinená, keď niekto chce zo svojej lúky urobiť les, nech si zmení funkčné využitie, nech to zaregistruje ako les, tým pádom je to v úplne inom režime, ale aby sme sa pozerali donekonečna ešte 10, 20, 30 rokov, ako sa rozširujú tieto plochy nekontrolovaným spôsobom, pretože to je v niektorých lokalitách, že najskôr to bolo 20 % plôch, potom 40, potom 60, nakoniec oni takto jeden za druhým to nechávajú úhorom. Takže, takže, hovorím ešte raz, v prípade, že k tomuto, by som povedal, prerokovaniu v tejto, tejto podobe, ja si tieto vaše návrhy pozriem, hovorím, tieto solitéry a podobne, s tým problém absolútne nie je, tak nemám potom žiaden problém posunúť to hlasovanie na jún samotný. Ďakujem.